Sent Quentin (Puèi de Doma)
Sent Quentin [sɛ̃ˈkɛ̃tʃi] (Saint-Quentin-sur-Sauxillanges en francés) es una comuna occitana dau departament dau Puèi de Doma e de la region d'Auvèrnhe Ròse Aups.

Toponimia
Le nom ven de Sanctus Quentinus, un martir dau siècle III. Las atestacions ancianas son S. Quintini entre los siècles X e XII e Sanctus Quentinus (931, 1096).

Geografia

Luòcs dits

Bonafont [bunaˈfu] (fr. Bonnefont), la "bona font".
Chapelós [tsaˈplu] (fr. Chapeloux).
Le Cibau [lʃəˈbo] (fr. Cibeau, Le Cibeau en 1946).
Civadós [ʃvaˈdu] (fr. Civadoux), l'endreit ente trobèm de civada ?
La Coirariá [la.kwejʁaˈja] (fr. La Coirie, La Coiraria entre los siècles X e XII).
La Faia [la.ˈfajɔ] (fr. La Faye), l'endreit ente trobèm de faus.
Las Granjas [la.ˈgʁɑ̃dza] (fr. Les Granges).
Ometa [yˈmətɔ] (fr. Homette).
Janlong  [dzɑ̃ˈlɔ̃] (fr. Jeanlong).
Le Petit Molin [lə.ptji.muˈli] (fr. Le Petit Moulin).
Los Planissards [ly.planiˈsaʁ] (fr. Les Planissards).
Lous Bény (en francés), los + Bény, fòrma occitana "Los Benits" ?
Lous Réals (en francés), los + Réals, fòrma occitana "Los Riaus" ?
La Sanhòla [la.saˈɲɔlɔ] (fr. La Sagnole), l'endreit ente i aviá de sanhas.
La Varnèira [la.vaʁˈnɛjʁɔ] (fr. La Vernière).

Urbanisme

Tipologia
Sent Quentin es una comuna rurala coma fai partida de las comunas pauc o bien densas, au sens de la grilha comunala de densitat de l'Insee.

De mai, la comuna fai partida de l'aira d'atraccion de Soire, dont es una comuna de la corona. Aquela aira, qu'amassa 53 comunas, es categorizada dins las airas de mens de 50 000 abitants.

Ocupacion daus sòus

L'ocupacion daus sòus de la comuna, tala coma ressòrt de la basa de donadas europeana d'ocupacion biofisica daus sòus Corine Land Cover (CLC), es marcada par l'importança daus bòscs e mitans seminaturaus (70% en 2018), una proporcion identica a aquela de 1990 (69, 5%). La reparticion detalhada en 2018 es la seguenta : bòscs (70%), pradas (18,6%), zònas agricòlas eterogenèas (11, 2%), zònas urbanizadas (0, 1%).

L'IGN bòta a disposicion un utís en linha que parmet de comparar l'evolucion dins le temps de l'ocupacion daus sòus de la comuna (o de tarritòris a d'eschalas diferentas). Mai d'una epòca es disponibla sos fòrma de cartas o fòtos aerianas : la carta de Cassini (XVIIIe siècle), la carta d'estat-major (1820-1866) e la periòda actuala (1950 jusca anuèit).

Istòria 
Una tradicion vòl qu'un menaire gallés, Celsus, lai aguèt una demorança fortifiada.

Sent Quentin apareis en 927 quand Acfred, duc d'Aquitània, baila sa glèisa au priorat de Çausselenjas. Don confirmat par una bulla pontificala de 1096. En 1789, le priorat èra totjorn possessor de Sent Quentin.

A l'origina i aguèt par celebrar le culte ren-mas la chapèla dau chastèl. Puèi siguèt bastida una glèisa a l'epòca romana, mas èra pas parrochiala : qu'èra une annèxa de Nòstra-Dama de Çausselenjas. L'avesque la visitèt en 1773.

Au mes de març 1790 le « vialatge de Sent Quentin » venguèt una comuna.

Mentre la periòda revolucionària de la Convencion Nacionala (1792-1795), la comuna qu'èra apelada Sent Quentin, portèt quauque temps le nom de Ròcha Quentin.

Qu'es en 1938 que le nom actuau siguèt adoptat.

Eraldica

Las armas de Sent Quentin se blasònon coma aquò

D'argent a la flor de liri partida d'azur e de golas.

Administracion

Demografia

Luòcs e monuments

 Glèisa de Sent Quentin inscriuta aus monuments istoriques despuèi le 28 juenh 1963 : la glèisa a ren-mas una nau de doas travadas seguda d'un cuer ennautat achabat par un chabeç plat ; l'ensemble es tapat d'un barçòu bresat que renfòrçon dos doblaus ; la pòrta occidentala parada par un balet modèrne consarva sos batents ancians embei lhurs penturas d'origina.

Veire tanben
Comunas dau Puèi de Doma

Referenças

Comuna d'Auvèrnhe (Occitània)
Comuna dau Puèi de Doma